Iver Munthe Daae

Iver Munthe Daae (født 23. september 1845 i Bergen, død 10. februar 1924 i Kristiania) var en norsk tolldirektør, forretningsmann og kunstsamler. Foreldrene var presten Hans Daae (1808–1865) og Anne Johanne Christie (1812–1893). Hans søster Anne Johanne var gift med politikeren Jacob Aall Bonnevie.

Daae arbeidet over 20 år i Kinas tollvesen, blant annet som generalinspektør 1885–1888 – på denne tiden ble også hans yngre slektning Johan Wilhelm Normann Munthe ansatt i det kinesiske tollvesenet trolig med Daaes hjelp. Etter hjemkomsten til Norge i 1888 utga han The landtax in China.Daae, I.M. (1892): The landtax in China: a description of its origin and development together with the nature and incidences of the present levy. Leide: Brill. I Norge drev han så Kalvild Træsliperi ved Lillesand. Fra Kina hadde Daae med seg en samling kunst, kunsthåndverk og antikviteter, halvparten ble solgt til Kunstindustrimuseet i Kristiania.Huitfeldt, Johanne (1989): Daae-samling. (utstillingen 1. desember 1989-4. februar 1990). Oslo: Kunstindustrimuseet. Han tok med seg en vase (Dragevasen) fra Ming-dynastiet til Norge og den ble i 2022 anslått ha en markedsverdi på mellom 50 og 100 millioner kroner. Daae var trolig ikke klar over hvor verdifull vasen var. Kunstindustrimuseet kjøpte vasen og lånte den ut som dekorasjon til statens representasjonsbolig i Parkveien 45 der den sto i en trapp. Bo Gyllensvärd, direktør ved Ostindiska museet i Stockholm, oppdaget vasen i Kunstindustrimuseets kartotek.

Daae ble i 1892 tildelt kong Oscar 2s fortjenstemedalje i gull og han ble innvalgt i Det Norske Videnskaps-Akademi.

 Referanser 

Kategori:Norske embets- og tjenestemenn
Kategori:Norske forretningsfolk
Kategori:Medlemmer av Det Norske Videnskaps-Akademi